Source: https://www.zakonypreludi.sk/zz/1980-126
Timestamp: 2020-01-18 05:48:59+00:00
Document Index: 9631897

Matched Legal Cases: ['čl. 10', 'čl. 10', '§ 33', '§ 152', 'čl. 10', 'súd ', 'súd ', '§ 368', 'súd ', 'súd ', 'súd ', '§ 152']

126/1980 Zb. Vyhláška Ministerstva spravodlivosti Slovenskej socialistickej republiky ktorou sa určuje príslušnos... | Aktuálne znenie
126/1980 Zb.
Vyhláška č. 126/1980 Zb.Vyhláška Ministerstva spravodlivosti Slovenskej socialistickej republiky ktorou sa určuje príslušnosť Obvodného súdu Bratislava 1 na konanie podľa čl. 10, 13, 14 a 15 Dohovoru o odovzdávaní osôb odsúdených na trest odňatia slobody na výkon trestu v štáte, ktorého sú štátnymi občanmi, a povinnosť nahradiť trovy tohoto konania československými občanmi
Platnosť od 19.09.1980 do09.03.1992
Účinnosť od 25.09.1980 do09.03.1992
Zrušený 80/1992 Zb.
Aktuálne znenie 25.09.1980 - 09.03.1992
z 11. augusta 1980,
ktorou sa určuje príslušnosť Obvodného súdu Bratislava 1 na konanie podľa čl. 10, 13, 14 a 15 Dohovoru o odovzdávaní osôb odsúdených na trest odňatia slobody na výkon trestu v štáte, ktorého sú štátnymi občanmi, a povinnosť nahradiť trovy tohoto konania československými občanmi
Ministerstvo spravodlivosti Slovenskej socialistickej republiky určuje podľa § 33 ods. 4 zákona č. 36/1964 Zb. o organizácii súdov a o voľbách sudcov v znení neskorších predpisov a podľa § 152 ods. 3 Tr. por.
(1) Trestné veci z obvodov okresných súdov Slovenskej socialistickej republiky, Mestského súdu v Košiciach a obvodných súdov v Bratislave, v ktorých ide o konanie podľa čl. 10 Dohovoru o odovzdávaní osôb odsúdených na trest odňatia slobody na výkon trestu v štáte, ktorého sú štátnymi občanmi, podpísaného v Berlíne 19. mája 1978 a vyhláseného pod č. 123/1980 Zb., vybavuje Obvodný súd Bratislava 1.
(2) Rozhodnutie o tom, či a do akej miery je účastná amnestie osoba, ktorej bol právoplatne uložený trest a ktorá bola podľa Dohovoru uvedeného v odseku 1 odovzdaná na výkon trestu odňatia slobody v štáte, ktorého je štátnym občanom, robí Obvodný súd Bratislava 1 aj v prípadoch, v ktorých by na to bol príslušný podľa miesta výkonu trestu odňatia slobody (§ 368 Tr. por.) niektorý okresný súd Slovenskej socialistickej republiky, Mestský súd v Košiciach alebo iný obvodný súd v Bratislave.
Odsúdení československí štátni občania odovzdaní do ČSSR na výkon trestu podľa Dohovoru sú povinní za konanie vykonané československými súdmi nahradiť trovy tohto trestného konania (§ 152 Tr. por.).
Táto vyhláška nadobúda účinnosť 25. septembrom 1980.
JUDr. Kubek v. r.